21 Vrystaat-polisiebeamptes afgedankArgieffoto Foto: SAPD, Facebook Kol. Motantsi Makhele, woordvoerder van die polisie, het gesê die beamptes is op 30 Julie afgedank ná interne stappe. Die beamptes sal van September tot November in die hof verskyn op verskeie aanklagte waaronder korrupsie, diefstal en regsverydeling. Volgens Makhele is die beamptes in hegtenis geneem nadat die polisie inligting ontvang het oor onwettige aktiwiteite rakende goudpoeier. Makhele het gesê die beamptes wat afgedank is, sluit in een kaptein, vier adjudant-offisiere, twee sersante, 12 konstabels, ŉ reserviskonstabel en ŉ administratiewe werknemer. Die beamptes is van verskillende eenhede in Welkom en Thabong en is verlede jaar in hegtenis geneem ná ŉ maande lange ondersoek.